35 mm f/1.4 objektiiv on disainitud eelkõige täiskaadersensoritega kaamerate jaoks ning on seetõttu üpris rohmakas tükk magneesiumsulamit - eelmise aasta algul esitletud AF-S DX NIKKOR 35mm f/1.8G objektiivist on tänane 35mm f/1.4G mudel koguni 3× raskem ja muidugi ka hulga suurem. See-eest on aga avaarvude valik mõlemas suunas laiem, klaaselementidele on kantud "Nano Crystal Coat" ja "Super Integrated Coating" vääristused, diafragmalabasid on seitsme asemel üheksa ning need on nõgusate äärtega. Objektiivi konstruktsioonis on üks asfääriline lääts, teravustamist abistab "Silent Wave Motor" teravustamismootor ja minimaalseks teravustamiskauguseks antakse 0.3m.